Tamen dum la komitata kunsido de TEJO en la Junulara Esperanto-Semajno jarŝanĝe la brita teamo retiris sian kandidatiĝon, kaj subite tute mankis kandidatoj. Tial TEJO denove malfermis la eblon kandidatiĝi – la limdato estis plilongigita ĝis la fino de januaro 2020.
#000003
La du aliaj junularaj organizaĵoj kiuj kandidatas por organizi la venontjaran IJK-n, ŝajnas multe malpli solidaj. Junulara Organizo de Tanzanio Esperantista estis formale fondita en 2017, kaj ne estas landa sekcio de TEJO. Ukrainia Ligo de Esperantista Junularo ja estas landa sekcio de TEJO, sed malmulte aktivas.
#000008
Malantaŭ la kvara kandidato, Kultura Centro Esperantista, fakte staras la Esperanta Civito. "Por realigi la kongreson KCE probable petos la helpon de la stabo de la Esperanta Civito", la Civito skribas en sia retejo.
#000009
La regulaj provoj de la Esperanta Civito logi TEJO-n al pli proksima kunlaboro ne plaĉas al ĉiuj, kaj la demando estis aparte diskutita en la komitata kunsido jarŝanĝe. La konkludo de la diskuto estis komitata decido, laŭ kiu la estraro de TEJO ĉiam devas informi la komitaton antaŭ ajna formala kunlaboro kun la Civito.
#000010
Dimanĉe posttagmeze laŭ eŭropa horo montriĝis, ke venis ankaŭ kvina kandidatiĝo, de privata turisma firmao en Tjumeno en Rusio. Pri tio atentigis Mung Bui (Feliĉa) en la komitata diskutejo de TEJO:
#000012
Kiel respondeculo pri la invito estas indikita la konata esperantisto Stanislav Belov.
#000014
Ni fakte ne havas pruvon ke, loke, la Esperanta Civito estas pli ol KCE...
#000020
Estis tre strange trovi la retejon de la Esperanta Civito kiel komencanto kaj provi diveni, pri kio temas. Post naŭ jaroj mi devas konfesi, ke mi ankoraŭ ne scias.
#000021
La Civito estas pseŭdo-lando inventita de Silfer por ke li povu deklari sin Reĝo de Esperanto.
#000022
Mi ne scias kiu estas "iu ulo"; mi bondeziras al li, ke li kapablu atingi la studtitolojn kiujn atingis Giorgio Silfer; mokoj kaj akuzoj kulturon ne konstruas
#000024
Iu ulo kiu faras konstaton : La informoj kiujn ni havas pri la Esperanta Civito kaj pri Silfer ĝis nun ne sufiĉas por konvinki pri seriozeco de eventuala IJK en KCE. Disponeblas al ni multege da vortoj sed neniu pruvo, neniu konkreta ago.
Uzante la popularan ikonon #OKBoomer mi neniel pretendas moki, mi indikas mankon da atentkaptopovon de la paroloj de la Civito, kiuj emigas min simple respondi "Okej, mi aŭdis viajn parolojn sed tio ne konvinkas min".
Krome, mi invitas vin indiki al mi kiujn akuzojn mi estus farintaj.
#000026
Kion faras aŭ jam faris Silfer pere de siaj studtitoloj ? Oni ne vidas tion.
Kial fakte li eĉ uzadas pseŭdonimon tiel ĉiukontekste ? Ĉefe konsiderante ke lia vera nomo estas konata.
Pri la Civito, kial tiom multe da prestiĝnomaj establoj por neniu ago publike montrata ? Ekzemple, ĉu la civita justica instanco jam sendis esperantistojn al gulago ? Se jes, ni ĉiuj certe ŝategus scii.
Por la IJK estos bezonataj loĝrimedoj por almenaŭ 200 personoj (fakte, 200 personoj estus eĉ IJK-eto), KCE estas averaĝgranda domo kaj estis indikita ke simple ĝi estu la IJK-ejo.
#000028
Studtitoloj kiujn oni uzas nur por paroladi sen konstrui ion utilan ja estas aperkialo de la ikono #OKBoomer.
Do, okej bumero Valerio, mi aŭdis viajn diritaĵojn, provu nun konvinki nin.
#000029
Ĉu taŭgas IJKongresi en Ĉaudefono, kie iam okazis du SAT-kongresoj, prefere ol en alia loko, tion TEJO pritaksos. Sed la longa debatado nur transiris al Silfer, la Civito, pri kiu mi rimarkas fortan nescion kaj malamikecon tute principan, kaj do malpravan ĉar pro nescio (kaj plejparte nevolo informiĝi). "Iu ulo" diras, ke li ne vidas, ion faris/as Silfer per siaj studtitoloj; ne estas mia tasko advokati al Silfer, se iu ulo ne rigardas al la longa listo de aktivadoj, kujn mi nur etparte listigis en aliaj mesaĝoj, tiu ne vidas. Silfer estas vera nomo sur lia svisa pasporto (Valerio Ari, dit Giorgio Silfer), cetere amaso da verkistoj ĉiulande havas plumnomon; artikolo pri li troviĝas en ĉiuj encikopedioj esp-istaj (kaj ankaŭ en italaj kaj svisaj), do lia agado estas vaste konata; la demandon "kion li faras?" mi respondus simple: "informiĝu". Eĉ la nur kelkaj linioj en OLE de Johansson donas bazajn informojn. Alia, diris, ke en Ĉaudefono estas nur KCE; jes. Sed la literaturaj kafejoj okazas en Budapeŝto, la administrado de la Esperanta PEN kaj la presado de ĝia revuo estas en Bulgario, la konsulo (nomo uzita jam de Hodler samepoke kiam fondiĝis UEA) estas en Japanio. Mi nur instigas la diversajn "ulojn" informiĝi, legi Literaturan Foiron kaj enveni en la diskuton kun malpli supraĵecaj diroj.
#000030
Sufiĉas gugli "Esperanta Civito" kaj oni tuj trovas la historion (jam dudek jarojn longan), la Konsitucion, la funkciadon, la diversajn establojn kaj ĉion
#000031
Bone, morgaŭ mi kreu organizon mian, nomu ĝin "La bela esperanta organizo kiu mojosas, "funkcias" kaj havas multajn establojn" kaj diru ke ĝi lokiĝas en mia domo, ke ĝi estas la ununura kredinda esperanta asocio, ke ĝi havas establojn pri financoj, justico, ekologio, scienco, literaturo, kaj ornitorinkoj, kaj havas kaj eĉ ambiciajn planojn kiel konkeri aliajn planedojn, forigi tutmondan malsaton, atingi finan venkon, kuraci kanceron, kaj trovi metodon por dividi per 0. (kaj se la planoj ne montras konkretajn rezultojn, tio estas ĉar ili estas progresantaj sed bezonas tempon...fidu kaj ne forgesu fari mondonacojn).
Neniu povus pruvi ke mi ne pravas.
#000032
Ĉu la "Civito" aŭ KCE intertempe estas tiom juna? Ĝis nun mi nur rimarkis veteranojn apud aŭ eĉ super la aĝo por emeritiĝi. Estus interesa eksperimento kunigi la generaciojn. Supozeble ne okazos, tamen estas interesa propagandista elpaŝo de la generacio 60+ kun imponaj titoloj.
#000034
La vortoj, ke la fakto, ke la "Esperanta Civito log[as] TEJO-n al pli proksima kunlaboro, ne plaĉas al ĉiuj" estraranoj de TEJO, pruvas – laŭ mi – denove la "nivelon" de ĉi tiu societo. Anstataŭ kunlabori kun ĉiu ajn por plifortigi la Esperanto-movadon, kiel ekzemple Zamenhof dum sia tuta vivo, kelkaj el ĉi tiuj estraranoj pensas ne per la cerbo sed per la stomako (en la Germana lingvo por homoj, kiuj agas sen uzi la prudenton).
#000035
Ke la Esperanto-junularo el Tanzanio proponis sin kiel gastigonto de la kongreso IJK en 2012, vere tre ĝojigas min. Mi admiras la entuziasmon inter la Afrikaj samideanoj. Mi opinias, ke la Esperantistoj en Afriko estas la veraj heredantoj de la eminentuloj Muamar Kadafi, Patrice Lumumba, Nelson Mandela, batalantoj por tute sendependa Afriko. Almenaŭ en la Nigra Kontinento ankoraŭ regas la lingvoj – kaj per tio ankaŭ almenaŭ parte la kulturo – de la koloniistoj.
#000036
Sed ĉu la Civito plifortigas la movadon? Mi opinias ke ĝi pli malhelpas ol helpas nin. Ĝi preferas kvereli kaj plendi kontraŭ UEA ol proponi iun pli bonan. Kion ĝi ofertas al TEJO? Laŭ mi, nenio valora.
#000038
La Civiton konsistigas kuno de pluraj paktintaj establoj kiuj laboras diversloke kaj diversfake (KCE, LF-koop, PEN-centro sed ne nur). Se TEJO anoj vizitus la literaturajn kafejojn en Budapeŝto, la atelierojn en Ĉaŭdefono, legus Literaturan Foiron, studus la verkon "HIstorio de la Esperanta LIteraturo" (dufoje premiitan ĉe fondaĵo Grabowski kaj ĉe OSIEK, afero neniam okazinta), partoprenus la lingvajn kolokvojn de KCE, frekventus la kursojn pri tradukado, ĉeestus lekciojn de la Esperantologia Fakultato, studus por alfronti la ekzamenojn de la KEFR ĝis nivelo C-2 (kiun nur KCE proponas), aŭskultus (ankaŭ trarete) prelegojn pri la esperanta kulturo organizatajn de la Esp-a PEN-centro ĉe tuta aro da lokaj grupoj diverslande, certe ili profitus. Ĉiu proponas tion kion ĝi kapablas, UEA siajn eventojn, la Civito la siajn; iuj civitanoj kritikas (ne ĉiam senkaŭze) UEA-n, UEA malpermesas al KCE partoprenon en la UK-a "Movada Foiro" kaj la Szilvasi-kalendaro prisilentas la eventojn de la Civito-paktintaj establoj, elstara UEA-membro eĉ mokas la diplomojn de nivelo C-2... Konkludu mem pri malhelpo...
#000039
La paktintaj establoj, kiel legeble en mia antaŭa mesaĝo, ofertas plurajn allogaĵojn al TEJO-anoj. Tiu estis la temo de la diskuto. Kiu ne ilin vizitas ne havas elementojn por ekvilibre juĝi. Espereble TEJO definitive elkokoniĝos el la UEA-ŝelo kaj forlasos la antaŭjuĝojn de la antaŭaj UEA-estraroj. UEA, kiu estas la plej granda asocio kaj do havas la plej grandan respondecon, devus ne plu rigardi al aliaj esp-aj establoj kun malamika aŭ skeptika sinteno.
#000042
Laŭ mia memoro laŭ la regularo la invitanta organizo devas garantii la partopreneblon al ĉiu deziranto el ajna lando. Du esperantistaj aktivuloj, ambaŭ ĵurnalistoj, Kalle Kniivila (el Finnlando) kaj mi (Szilvási László el Hungario) tamen havas la honoran distingon "persona non grata" ĉe la Esperanta Civito. Do por plenumi la postulojn de libera partopreno, kiel unua paŝo Giorgio Silfer devus publike pardonpeti al Kalle kaj ankaŭ al mi. – Mi tre atendas tiun momenton... 🙂 🙂
#000045
Mi tre atendas la momenton en kiu Kalle pardonpetos pri sia falsa anonco "La Civito transiras al la angla" kaj tiun kiam Szilvasi enmetos en la kalendaron la eventojn orgnizatajn de la Civito-paktintaj establoj
#000046
Havi IJK-n en Siberio estus brila, historia okazaĵo, neniam okazinta ĝis nun en la historio de Esperanto! – Plaĉas al mi tiu ideo! Kaj Blinov ne estas iu komencanta esperantisto...!
#000050
Pri Siberio, mankas hebreoj hodiaŭ en la t.n. Hebrea Aŭtonomio; eble tie povus esti Esperantista Aŭtonomio. Jam ekzistas la ekzila registaro; nun necesas peticii al s-ro Putino.
#000051
Kiun rilaton havas "mankas hebreoj" al okazigo de IJK, des pli kie estas Tjumeno kaj kie situas Hebrea Aŭtonomio (3-4 tagoj per trajno, 5-6 horoj per aviadilo...)
#000053
Jes, Aleksandro Blinov povus aktivi por IJK, sed li jam elkreskis el junulara aĝo. Kaj li nun multege laboras por lingvoinstruado en Ĉuvaŝio, i.a. por ĉuvaŝa lingvo. Kaj e-to, tutcerte.
Lia filo jam kreskis, eble li povus aktive kontribui...
#000056
Estimata Szilvási! Mi konfesas sekreton – propono de S. Belov vekis viglan diskutadon en Rusia E-rondo (almenaŭ inter estraranoj de REU).
1. Estis sperto okazigi IJK en Rusio — estis 2 (evidente Vi tion scias).
3. Okazigo de IJK en Rusio povontus aktivigi ĝuste junularan movadon (ho ve, nunaj aktivuloj maljuniĝas..., aperas junaj fortoj, tamen ne tiom amase kiel en 60-70-80 jaroj. Nuna kurso al kapitalismo orientigas junulojn alsuĉiĝi al la angla kun espero abrupte riĉiĝi...)
4. Nun julie en Siberio povas esti tre varme. Ni testos tion dum RET-2020 apud Krasnojarsk.
5. Minuso — en Rusio estas planata SAT-kongreso. Tamen, eble tio plie interesas ne junulojn 😉
#000057
Do, intereso estas, kurzo povas esti favora, almenaŭ por eŭropanoj.
#000058
IJK-j perdas siajn du ĉefajn rolojn kiel kongreso kaj festivalo daŭre okazi en lokoj kun nematuraj cirkonstancoj, teorie povus plifortigi la lokan movadon, sed praktike estas nur kiel kosmoŝipo, venas-foriras. Plifotigi lokan movadon eblas unue per regionaj festivaloj, seminarioj, al kiuj krom la lokanoj partoprenas kelkdek riĉaj (mondvojaĝkapablaj) gastoj. Fakte tio okazas ankaŭ nun, nur oni ne devus nomi ilin IJK, ĉar ili estas kongreso por komitatanoj, festivalo por ĉiuj. Sed kutime ĉeestas nur kelkaj komitatanoj kaj manke de kvorumo ne eblas fari decidan komitatkunsidon, krom tio okazas komitatkunsido en alia renkonto ekzemple jarfine. Festivalon celi kun kelkdek personoj estus ankaŭ troigo, amika vizito prefere, ankaŭ ne malbone.
#000059
Lau mia freŝbakita menso, estas bone mirinda afero, ke la Esperanto-movadoj estas tiel multaj, ke ili kapablas intermilitumi unu la alian. Desmontras, ke ili estas multe.
Kaj miakrede UEA (almenau la TEJO-sekcio) estas "raumisma finvenkisto", ĉu ne? Do kial tiom da egaj rivalecoj inter ĝi kaj raumistoj?
Tamen kompreneble tiuj malkonsentaĵoj ne estas bonaj por la kunigo de la esperantistaro.
#000061
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000066